b'\n_START_ARTICLE_\nCunene (Nam\xc3\xadbia)\n_START_SECTION_\nPol\xc3\xadtica\n_START_PARAGRAPH_\nCunene \xc3\xa9s una de les poques regions de Nam\xc3\xadbia en qu\xc3\xa8 el partit de SWAPO que ha governat el pa\xc3\xads des de la seva independ\xc3\xa8ncia l\'any 1990 no hi domina. Anteriorment, la rivalitat era principalment amb el Front Democr\xc3\xa0tic Unit (UDF), per\xc3\xb2 recentment altres partits han mostrat bons resultats als districtes electorals de Cunene. El\xc2\xa0novembre de 2008, activistes del SWAPO i pol\xc3\xadtics van reclamar organitzaci\xc3\xb3 per "destruir" el govern d\'UDF a Cunene. El\xc2\xa0SWAPO tamb\xc3\xa9 ha reclamat que UDF i l\'Alian\xc3\xa7a Democr\xc3\xa0tica de Turnhalle (DTA) estan fent "sabotatge" al govern local de la regi\xc3\xb3 a causa de la seva incompet\xc3\xa8ncia._NEWLINE_Un tema central a la pol\xc3\xadtica de Cunene \xc3\xa9s la disputa sobre la proposada presa d\'Epupa\xc2\xa0al districte electoral de Epupa\xc2\xa0a prop de la frontera amb Angola. Els dirigents empresarials d\'Opuwo, que majorit\xc3\xa0riament s\xc3\xb3n persones de l\'\xc3\xa8tnia\xc2\xa0ovambo, van formar el Lliga de Desenvolupament de Kaoko\xc2\xa0que d\xc3\xb3na suport la construcci\xc3\xb3 de la presa proposada. La presa portaria desenvolupament econ\xc3\xb2mic a gran part de la regi\xc3\xb3 per\xc3\xb2 interferiria amb la manera de vida tradicional dels\xc2\xa0himbes\xc2\xa0que resideixen en l\'\xc3\xa0rea. Fa temps que existeix rivalitat entre el SWAPO i els himbes._NEWLINE_En les eleccions\xc2\xa0a l\'Assemblea Nacional de Nam\xc3\xadbia l\'any 2004, els votants de Cunene van donar suport a nombrosos partits. La UDF va aconseguir el vot m\xc3\xa9s alt en aquesta regi\xc3\xb3 amb un 22.19% del total del vot nacional del partit. Els \xc3\xbanics membres del 3r Consell Nacional de Nam\xc3\xadbia, el qual \xc3\xa9s creat per nomenaments de cada consell regional, que no s\xc3\xb3n membres del SWAPO van ser escollits pel Consell Regional de Cunene. Aquests regidors s\xc3\xb3n Sebastian Ignatius \xc7\x83Gobs de la UDF i Ngohauvi Lydia Kavetu del DTA. Themistokles Dudu Murorua, un membre d\'UDF, va ser subseg\xc3\xbcentment nomenat Governador de Cunene l\'any 2005. M\xc3\xa9s tard va ser reempla\xc3\xa7at per Joshua \xc7\x81Hoebeb. Despr\xc3\xa9s de les eleccions\xc2\xa0de 2014 i la vict\xc3\xb2ria del SWAPO a Cunene, Angelika Muharukua va ser nomenada governadora._NEWLINE_En les eleccions regionals\xc2\xa0de 2015\xc2\xa0el SWAPO va guanyar a cinc dels set districtes electorals mentre que el DTA va ser el guanyador a dos. Els districtes electorals d\'Epupa i Opuwo Rural van ser els \xc3\xbanics de Nam\xc3\xadbia on va guanyar el DTA.\n_START_SECTION_\nSalut\n_START_PARAGRAPH_\nEl c\xc3\xb2lera \xc3\xa9s una preocupaci\xc3\xb3 important a Cunene, particularment a prop de la frontera amb Angola. El desembre de 2008, mentre el brot de c\xc3\xb2lera zimbabu\xc3\xa8s\xc2\xa0causava les morts de centenars de zimbabuesos, un brot similar per\xc3\xb2 separat es va estendre pel nord de Cunene, a\xc2\xa0Epupa. El dia 19 d\'aquell mes, 3 persones havien mort i 29 havia enmalaltit. Pr\xc3\xa8viament, el maig d\'aquell mateix any, aproximadament 15 persones van morir tamb\xc3\xa9 de c\xc3\xb2lera.\n_START_SECTION_\nDrets humans\n_START_PARAGRAPH_\nEl febrer de 2012, els caps tradicionals Himba van emetre dos declaracions a la Uni\xc3\xb3 Africana i a l\'OACNUDH de les Nacions Unides._NEWLINE_La primera, titulada "Declaraci\xc3\xb3 dels Ovahimba, Ovatwa, Ovatjimba i Ovazemba m\xc3\xa9s afectats contra la presa d\'Orokawe a les muntanyes de Baynes" perfila les objeccions dels caps regionals Himba i les comunitats que resideixen a prop del riu Cunene._NEWLINE_El segona, titulada "Declaraci\xc3\xb3 dels dirigents tradicional Himba de Kaokoland\xc2\xa0a Nam\xc3\xadbia" llista les violacions civils, culturals, econ\xc3\xb2miques, mediambientals, pol\xc3\xadtiques i dels drets socials perpetrades pel Govern de Nam\xc3\xadbia._NEWLINE_El setembre de 2012, un informador especial de les Nacions Unides\xc2\xa0sobre els Drets dels Pobles Ind\xc3\xadgenes va visitar els Himba i es va informar sobre les seves preocupacions per la manca d\'autoritats tradicionals reconegudes, i que s\xc3\xb3n sotmesos a la jurisdicci\xc3\xb3 dels caps d\'altres tribus dominants ve\xc3\xafnes, els quals prenen decisions en nom de les minories. En la seva visita, la manca del reconeixement de caps tradicionals, d\'acord amb la llei de Nam\xc3\xadbia, est\xc3\xa0 relacionada amb una manca de reconeixement de les terres comunals de les minories ind\xc3\xadgenes._NEWLINE_El 23 de novembre de 2012, centenars de Himba i Zemba de les regions d\'Omuhonga i Epupa van protestar a Okanguati en contra dels plans del govern de Namibia de construir una presa al riu Cunene en les muntanyes Baynes, i en contra de les operacions mineres creixents en la seva terra tradicional i  en contra de les violacions del drets humans envers ells._NEWLINE_El 25 de mar\xc3\xa7 de 2013, m\xc3\xa9s d\'un miler Himbes i Zembes es van manifestar un altre cop protestant, aquesta vegada a Opuwo, contra les violacions dels drets humans que pateixen a Nam\xc3\xadbia. Van expressar la seva frustraci\xc3\xb3 sobre la manca de reconeixemen dels seus caps tradicionals com a "Autoritats Tradicionals" pel Govern de Nam\xc3\xadbia, el plan de Nam\xc3\xadbia per construir la presa Orokawe al riu Cunene en les muntanyes Baynes\xc2\xa0sense consultar amb els Himbes, els quals no consenteixen amb els plans de construcci\xc3\xb3, l\'educaci\xc3\xb3 cultura inadequada, el tancament il\xc2\xb7legal de parts de la seva terra tradicional, la manca de drets de terra al territori que han viscut durant segles, i contra la implementaci\xc3\xb3 de l\'Acte de Reforma de Terra Comunal de 2002.\n_START_SECTION_\nDemografia\n_START_PARAGRAPH_\nSegons el Cens de Poblaci\xc3\xb3 de Nam\xc3\xadbia del 2001, Cunene tenia una poblaci\xc3\xb3 de 68.735 (34.237 dones i 34.487 homes, 101 homes per cada 100 dones) creixent a un \xc3\xadndex anual d\'1,9%. La taxa de fecunditat era de 4,7 nens per dona. El 25% vivia en \xc3\xa0rees urbanes mentre que el 75% vivia en \xc3\xa0rees rurals, i amb una \xc3\xa0rea de 115,293\xc2\xa0km\xc2\xb2, la densitat de poblaci\xc3\xb3 era de 0,6 persones per km\xc2\xb2. Per edat, el 15% de la poblaci\xc3\xb3 tenia menys de 5 anys, el 26% tenia entre 5 i 14 anys, el 48%, entre 15 i 59 anys, i el 7% eren m\xc3\xa9s vells de 60 anys. La poblaci\xc3\xb3 estava dividida en 12,489 cases, amb una mida mitjana de 5,3 persones per casa. El 40% de les cases tenia una d\xc3\xb3na al capdavant de la fam\xc3\xadlia, mentre que un 60% hi tenia\xc2\xa0un home. D\'entre els majors de 15 anys, el 52% mai no s\'havia casat, el 12% s\'havia casat amb certificat, el 17% s\'havia casat tradicionalment, el 12% s\'havia casat amb consentiment, el 2% estava divorciat o separat, i el 4% era vidu._NEWLINE_Les lleng\xc3\xbces mes parlades a l\'entorn familiar eren les\xc2\xa0Otjiherero\xc2\xa0(42% de les cases) i Nama/Damara (36%). Per aquells majors de 15 anys, l\'\xc3\xadndex d\'alfabetitzaci\xc3\xb3 era del 57%. En termes d\'educaci\xc3\xb3, el 51% de les noies i el 49% dels nois entre les edats de 6 i 15 assistia a l\'escola, i d\'aquells majors de 15, el 45% havia deixat escola, el 9% continuaven assistint a l\'escola, i el 41% mai hi havia assistit. L\'any 2001 l\'\xc3\xadndex d\'ocupaci\xc3\xb3 per la poblaci\xc3\xb3 treballadora (56% majors de 15) era del 77% d\'empleats i el 23% de parats. Per aquells majors de 15 anys que no formaven part de la poblaci\xc3\xb3 treballadora (24%), el 19% eren estudiants, el 56% eren empleats de la llar, i el 25% estava retirat, era massa vell, etc. Segons l\'Enquesta de For\xc3\xa7a Laboral de Nam\xc3\xadbia del 2012, l\'atur a Cunene era del 27.0%. Els dos estudis no s\xc3\xb3n comparables deguts a les diferents metodologies fetes servir._NEWLINE_Entre les llars, el 73% tenien\xc2\xa0aigua potable, el 66% no tenien instal\xc2\xb7laci\xc3\xb3 sanit\xc3\xa0ria, el 22% electricitat pels llums, el 72% acc\xc3\xa9s a r\xc3\xa0dio, i el 81% tenien fusta o carb\xc3\xb3 per cuinar. Quant a les principals fonts d\'ingr\xc3\xa9s de les cases, el 35% derivaven de l\'agricultura, el 37% de sous i salaris, un 7% de les remeses en efectiu, un altre 7% de negocis o treballs no relacionats amb l\'agricultura, i el 10% de les pensions._NEWLINE_Per cada 1.000 nascuts vius hi va haver 49 infantils femenines i 61 masculines. L\'eesperan\xc3\xa7a de vida en n\xc3\xa9ixer era de 57 anys per a les dones i 50 per als homes. Entre els nens menors de 15, el 2% havia perdut la mare, el 5% el pare, i l\'1% eren orfes d\'ambd\xc3\xb3s pares. El 5% de la poblaci\xc3\xb3 patien una discapacitat, dels quals el 18% eren sords, el 35% cecs, el 16% tenir una discapacitat de la parla, el 18% una discapacitat a les mans, el 27% una discapacitat a les cames, i el 5% eren discapacitats mentals.'